# **DECIZIA ETAPEI DE ÎNCADRARE**

## PROIECT

Ca urmare a solicitării de emitere a acordului de mediu adresate de **COMUNA CRIȘENI,** cu în sediul în județul Sălaj, com. Crișeni, satul Crișeni, nr. 304, înregistrată la APM Salaj cu nr. 8693 din 25.11.2023, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.03.2023, că proiectul: **MODERNIZARE DRUMURI COMUNALE ÎN COMUNA CRIȘENI, JUDEȚUL SĂLAJ*,*** propus a fi amplasat în jud. Sălaj, com. Crișeni, satele Crișeni și Gârceiu, intravilan și extravilan .

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, la pct 13, lit a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Monitorul de Sălaj, afişare şi înregistrare anunţ la sediul Primăriei Comunei Crișeni, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Conform memoriului de prezentare și avizului de gospodărire a apelor:

Prin proiect se propun urmatoarele lucrari :

**~ modernizare drumuri comunale în comuna Crișeni, județul Sălaj**: situat în intravilanul și extravilanul comunei **Crișeni**, pe o lungimea totală L= **7950** m, astfel:

-pe drumul comunal DC 158 (limită UAT Hereclean – intersecție cu DN 1H Crișeni), între km. 0+000÷0+820 și km. 1+230÷2+660, pe o lungimea totală de **2250** m și lățimea părții carosabile l=4,00 ÷ 5,50 m;

-pe drumul comunal DC 250 (intersecție cu DN 1H Crișeni - limită UAT Zalău), între km. 0+000÷2+235 și km. 2+285÷2+850, pe o lungimea totală de **2800** m și lățimea părții carosabile l=4,00 m;

-pe drumul comunal DC 6 (intersecție cu DJ 108D - limită UAT Dobrin), între km. 0+570÷3+470, pe o lungimea totală de **2900** m și lățimea părții carosabile l=4,00 ÷ 5,50 m;

- lățimea platformei: 5,00 ÷ 7,00 m;

- panta carosabil: 2,50% (pantă unică și acoperiș);

- lățimea acostamentelor: 2 x 0,50 m;

- panta acostamente pietruite: 4,0%;

, care vor avea caracteristicile drumurilor cu două benzi de circulație, cu structură rutieră realizată

* **pe drumul comunal DC 158** (km. 0+000÷2+235 și km. 2+285÷2+850) și DC 6 (km.0+570 – 3+100), astfel:
* frezare asfalt existent, minim 2 cm;
* geocompozit;
* 6 cm strat de legătură din binder de criblură BAD 22.4;
* 4 cm îmbrăcăminte asfaltică nouă ca strat de uzură din beton asfaltic BA16;
* **pe drumul comunal DC 158** (km.1+230 – 2+660), pe DC 250(km.1+230 – 2+660) și **DC 6** (km.3+100 – 3+470), astfel:
* 15 cm strat de bază din piatră spartă;
* 6 cm strat de legătură din binder de criblură BAD 22.4;
* 4 cm îmbrăcăminte asfaltică nouă ca strat de uzură din beton asfaltic BA16;

* **în zonele cu burdușiri și casete** (DC158, km. 0+000÷0+820), se va aplica următoarea structură rutieră:
* 35 cm strat de fundație din balast, sort 0-63 mm;
* 15 cm strat de bază din piatră spartă împănată;
* 6 cm strat de legătură din binder de criblură BAD 22.4;
* 4 cm îmbrăcăminte asfaltică nouă ca strat de uzură din beton asfaltic BA16;

**~ lucrări de consolidare sectoare de drum propuse modernizării**: pe o lungimea totală L= **400** m, astfel:

* pe drumul comunal **DC 158**,în lungime L= 300 m;
* pe drumul comunal **DC 6**, în lungime L= 100 m;

**~ amenajare intersecții cu drumuri laterale/cale ferată**, se vor realiza astfel:

* 7 intersecții cu drumuri laterale se modernizează pe o suprafață totală S= 100 m2 ;
* intersecțiile cu DN 1H și DJ 108D au fost modernizate printr-un proiect anterior;
* intersecția DC 250 cu calea ferată între km. 2+235 – 2+285 nu se modernizează.

**~ amenajare parapeți de protecție**, se vor realiza astfel:

* pe drumul comunal **DC 250**,în lungime L= 500 m;

**~ scurgerea apelor**:

- **amenajare șanțuri** riverane drumurilor comunale propuse modernizării pentru asigurarea scurgerii apelor meteorice spre receptori, astfel:

* pe DC 158 (km.0+000 – 0+820), rigolă carosabilă prefabricată din beton (clasa C30/37, caracteristici: l =40 cm, h= variabil), L=820 m;
* pe DC 158 (km.1+230 – 2+660), pe DC 250 (km.0+000 – 2+235, km.0+285 – 2+850), șanțuri trapezoidale pereat cu beton -10 cm ( clasa C30/37, caracteristici: B= 170 cm, b=40 cm, h= variabil, panta 1:1), L=4230 m;
* pe DC 6 (km.0+570 – 3+100), șanțuri trapezoidale pereat cu beton -10 cm pe ambele părți ale carosabilului ( clasa C30/37, caracteristici: B= 170 cm, b=40 cm, h= variabil, panta 1:1), L=5060 m;

- **amenajare**: - **podețe tubulare noi, decolmatare**/ **reparații podețe existente**;

- pe **DC** **158** (limită UAT Hereclean – intersecție cu DN 1H Crișeni), se va prevedea cu un număr de 6 buc. podețe noi tubulare, poziționate astfel:

1-podeț tubular Ø 400, L= 6 m, la km: 0+074.00, X(E)=351845.0; Y(N)=638588.9;

2-podeț tubular Ø 400, L= 6 m, la km: 0+330.00, X(E)=351632.5; Y(N)=638716.6;

3-podeț tubular Ø 400, L= 6 m, la km: 0+377.00, X(E)=351590.8; Y(N)=638736.9;

4-podeț tubular Ø 400, L= 6 m, la km: 0+530.00, X(E)=351440.6; Y(N)=638762.6;

5-podeț tubular Ø 400, L= 6 m, la km: 0+590.00, X(E)=351382.7; Y(N)=638740.7;

6-podeț tubular Ø 400, L= 6 m, la km: 0+720.00, X(E)=351258.6; Y(N)=638738.1;

- **decolmatare**/ **reparații**: - **podețe tubulare transversale existente** pentru un număr de 6 buc. poziționate la km: 1+370.00; 1+615.00; 1+965.00; 2+070.00; 2+185.00; 1+370.00; 2+640.00;

- pe **DC 250** (intersecție cu DN 1H Crișeni - limită UAT Zalău), se va prevedea cu un număr de 1 buc. podeț nou, poziționat astfel:

1-podeț tubular Ø 400, L= 6 m, la km: 0+900.00, X(E)=353787.9; Y(N)=638245.4;

- **decolmatare**/ **reparații**: - **podețe tubulare existente** pentru un număr de 5 buc. poziționate la km: 1+090.00; 1+245.00; 1+660.00; 2+055.00; 2+410.00;

- pe **DC 6** (intersecție cu DJ 108D - limită UAT Dobrin), se va prevedea cu un număr de 2 buc. podețe noi, poziționate astfel:

1-podeț tubular Ø 400, L= 6 m, la km: 3+110.00, X(E)=353789.4; Y(N)=642233.1;

2-podeț tubular Ø 400, L= 6 m, la km: 3+350.00, X(E)=353853.1; Y(N)=642462.6;

- **decolmatare**/ **reparații**: - **podețe tubulare existente** pentru un număr de 10 buc. poziționate la km: 1+865.00; 1+990.00; 2+340.00; 2+350.00; 2+430.00; 2+530.00; 2+645.00; 2+760.00; 2+805.00 ; 2+880.00.

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planificate în zonă;

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de balast, piatră spartă, pământ vegetal.

La terminarea lucrărilor de execuție se vor reface zonele oranizării de șantier, eventualele drumuri tehnologice sau orice alte lucrări care ocupă teren în afara zonei de siguranță a drumului.

b4) vor rezulta deşeuri specifice lucrărilor de construcţii care vor fi gestionate conform Legii nr. respectarea prevederilor OUG nr.92/2021 privind regimul deşeurilor, cu modificările ulterioare, aprobată prin Legea nr.17/2023, acestea vor fi colectate selectiv și se vor valorifica/elimina numai prin operatori economici autorizați;

b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Măsuri pentru protecția calității apelor:**

Apele meteorice scurse de pe platforma drumului se vor descărca în emisari naturali.

Apa rezultată de pe platforma drumurilor va fi colectată în rigole amplasate de o parte şi de alta a drumului; la capătul acestor rigole, înainte de a fi descarcată într-un emisar natural, apa va fi supusă unui proces de decantare în vederea sedimentarii particulelor solide;

**Măsuri pentru protecția aerului:**

- Se apreciaza ca efectul emisiilor de poluanți în perioada de execuție a lucrărilor este foarte redus fără impact, fără afectarea populației.

Sănătatea umană nu va fi influențată negativ, impactul investiției asupra populației din zona fiind unul benefic.

Lucrările proiectate au un impact minor asupra mediului in faza de executie și au un impact favorabil asupra comunității din zonă, deoarece acestia beneficiază direct de facilitațile investiției având un acces mai facil la proprietați, acest lucru creeză un conform de trai in plus fată de condițiile actuale.

în timpul execuției lucrărilor de execuție a drumurilor firma constructoare are obligația de a respecta cerințele legislației de mediu in vigoare.

Sursele de poluare specifice lucrărilor de construcţii pentru rețelele de canalizare analizate sunt diverse şi semnificative necesită decopertarea, transportul şi punerea în operă a unor volume importante de materii prime şi materiale, aducerea la cotă a unor lucrări de infrastructură edilitară existente şi amenajarea pentru circulaţie a platformei retelelor de canalizare menajera.

Lucrările de terasamente conduc la degradarea solului în zona de lucru, prin inducerea unor modificări structurale în profilul solului. În zonele afectate, refacerea vegetaţiei se produce în circa 5-15 ani.

În sinteză, principalii poluanţi ai solului proveniţi din activităţile de construcţie ale retelelor de canalizare menajera sunt grupaţi după cum urmează:

* Pulberi rezultate în procesele de excavare, încărcare, transport, descărcare a pământului;
* Sedimentarea poluanților din aer, proveniți din circulaţia mijloacelor de transport, funcționarea utilajelor de construcţii, fabrici de asfalt, fabrici de beton, etc;
* Scurgeri necontrolate de hidrocarburi (uleiuri, lubrifianţi, carburanți, vopsele) în amplasamentul şantierului și în timpul transportului îmbrăcăminţilor bituminoase, folosite în lucrările de construire, care pot fi antrenate de apele de precipitaţii pe sol;
* Depuneri necontrolate de deşeuri
* Depuneri de substanţe poluante(SO2, NOx şi metale grele), prin precipitaţii.

Principalul impact asupra solului în perioada de execuţie este consecinţa ocupării temporare de terenuri pentru variante provizorii, platforme, baze de aprovizionare şi producţie, organizări de şantier, halde de deşeuri etc. Reconstrucţia ecologică a zonelor ocupate este obligatorie.

-Impactul produs asupra solului de cumulul de activităţi desfăşurate în perioada de execuţie este important. Toate suprafeţele ocupate vor induce modificări stucturale în profilul de sol.

**- dotări şi măsuri prevăzute pentru controlul emisiilor de poluanţi în mediu.**

* Nivelul de poluare generat de emisiile din traficul rutier imediat după terminarea lucrărilor de modernizare şi în viitor nu va determina situaţii critice de sănătate a populaţiei.
* Adoptarea în legislaţia naţională a Directivelor UE privind emisiile de la autovehicule va conduce la diminuarea concentraţiilor de poluanţi în aerul ambiental.
* În ceea ce priveşte obiectivele construite, trebuie făcută precizarea că o parte din emisiile de poluanţi sunt reprezentate de gaze agresive. Se apreciază că, indiferent de intensitatea traficului, concentraţiile de SO2 şi NOx se situează în grupa A de agresivitate. Totodată traficul auto este responsabil de prezenţa particulelor slab solubile, care determină încadrarea mediului atmosferic de la slab agresiv până la agresiv. Se apreciază că în perioadele caracterizate de umezeală ridicată a aerului atmosferic (în principal sezonul rece), acţiunea acestor particule poate fi considerată agresiv.

Pentru protecţia solului şi subsolului în perimetrul retelei de canalizare, se recomandă:

* colectarea, depozitarea şi eliminarea corespunzătoare a tuturor categoriilor de deşeuri (lichide, menajere, tehnologice);
* inierbarea suprafețelor de sol neacoperite de vegetaţie;
* verificarea periodică a sistemului de captare, epurare şi evacuare a apelor meteorice;
* verificarea periodică a calităţii solului (pH, metale grele) din zona de influenţă.

După finalizarea lucrărilor la suprastructură, zonele afectate vor fi curățate și nivelate, iar terenul readus la starea inițială, prin acoperirea cu pământ vegetal și plantarea de vegetație.

**Măsuri pentru protecția împotriva zgomotului și vibrațiilor:**

Din activitatea propusă nu vor rezulta vibraii care sa influenteze negativ mediul inconjurator.

**Măsuri pentru protecția solului și subsolului:**

În conformitate cu prevederile legale în timpul lucrărilor ce fac obiectul acestei documentaţii, trebuie luate toate măsurile pentru evitarea afectării solului. În acest sens trebuie avute în vedere următoarele aspecte: gestionarea corespunzătoare a deşeurilor, a uleiurilor, lubrifianţilor şi combustibililor. Executantul lucrării va ține evidența gestiunii deşeurilor rezultate, în conformitate cu legislația în vigoare.

Orice poluare accidentală din vina executantului lucrării se va elimina operativ de către acesta și orice prejudiciu adus mediului de către executant se va rezolva de către acesta pe cheltuiala proprie.

Impactul lucrărilor de construcție și amenajare a zonei constă, în principal din depunerea prafului rezultat din diferitele activități de excavare, construcție și transport pe suprafete de teren neafectate în mod direct de lucrările de construcție.

Intensitatea impactului prafului asupra solului depinde de mai mulți factori printre care: -apropierea de sursele majore producatoare de praf, direcția vânturilor dominante.

Se consideră ca realizarea obiectivului propus nu aduce modificari semnificative in activitatea biologică a solurilor, a calității, vulnerabilității și rezistenței acestora.

**- lucrările şi dotările pentru protecţia solului şi a subsolului;**

Ca măsuri în vederea reducerii acestor riscuri de impact se recomandă:

➢ asigurarea starii tehnice corespunzătoare a utilajelor folosite atât pentru evitarea scurgerilor de carburanți și lubrefianți cât și pentru minimizarea emisiilor în aerul atmosferic;

➢ evitarea ocupării de terenuri nejustificat pentru gararea sau staționarea utilajelor;

➢ depozitarea pe suprafețe minime a volumelor rezultate din săpături, derocări etc.;

➢ gestionarea deșeurilor prin asigurarea condițiilor de eliminare corespunzatoare, pe baza de contracte cu societați specializate;

➢ deșeurile de construcții și menajere vor fi colectate in europubele și vor fi periodic transportate la cel mai apropiat depozit de deseuri;

➢ pământul rezultat din săpături va fi utilizat pentru reamenajarea teritoriului.

**Lucrări necesare organizării de șantier:**

În conformitate cu prevederile legale în vigoare, în timpul lucrărilor ce fac obiectul acestei documentaţii, trebuie luate toate măsurile pentru evitarea afectării solului. În acest sens trebuie avute în vedere următoarele aspecte:

-gestionarea corespunzătoare a deșeurilor , în conformitate cu prevederilor legilor privind gestionarea deşeurilor, a uleiurilor, lubrifianţilor și combustibililor. Executantul lucrării va ține evidenţa gestiunii deşeurilor rezultate, conform legislatie in vigoare.

-Orice poluare accidentală din vina executantului lucrării se va elimina operativ de către acesta şi orice prejudiciu adus mediului de către executant se va rezolva de către acesta pe cheltuiala proprie.

-Impactul lucrărilor de construcție și amenajare a zonei constă, în principal din depunerea prafului rezultat din diferitele activități de excavare, construcție și transport pe suprafețe de teren neafectate în mod direct de lucrările de constructie.

- Intensitatea impactului prafului asupra solului depinde de mai mulți factori printre care: -apropierea de sursele majore producătoare de praf, direcția vânturilor dominante. Se consideră că realizarea obiectivului propus nu aduce modificări semnificative în activitatea biologică a solurilor, a calității, vulnerabilității și rezistenței acestora.

-Se vor respecta conditiile privind protectia mediului, în acord cu prevederile internaționale asimilate de legislația română, la executțe luându-se măsurile necesare pentru diminuarea impactului negativ asupra mediului inconjurator.

-Se vor respecta prevederile legilor privind gestionarea deșeurilor.

-Investitia propusa este in concordanta cu standardele Uniunii Europene, atat din punct de vedere al tehnologiei implementate cat al protectiei mediului.

Datorită folosirii utilajelor pentru transportul materialelor, se va executa curățarea pneurilor de pământ sau de alte reziduri din șantier.

• utilajele și mijloacele de transport vor fi verificate periodic în ceea ce privește nivelul de monoxid de carbon și concentrațiile de emisii în gazele de eșapament și vor fi puse în funcțiune numai după remedierea eventualelor defecțiuni.

• se va exercita un control sever la transportul de beton din ciment cu autobetoniere, pentru a se preveni în totalitate descărcări accidentale pe traseu sau spălarea tobelor și aruncarea apei cu lapte de ciment în parcursul din șantier sau drumurile publice.

După finalizarea lucrărilor la suprastructură, zonele afectate vor fi curățate și nivelate, iar terenul readus la starea inițială, prin acoperirea cu pământ vegetal și plantarea de vegetație.

**Lucrări de reconstrucție ecologică**

După finalizarea lucrărilor la suprastructură, zonele afectate vor fi curățate și nivelate, iar terenul readus la starea inițială, prin acoperirea cu pământ vegetal și plantarea de vegetație.

**Faza de construcţie:**

Prevenirea şi reducerea potenţialelor surse poluante, dăunătoare tuturor componentelor biotice, prin:

* managementul corespunzător al traficului utilajelor (carburanţi cu limite de toxicitate conform normelor în vigoare);
* supravegherea eficientă a modului şi locaţiei de depozitare a hidrocarburilor, a materialelor, şi a altor substanţe toxice în perimetrul şantierului, astfel încât acestea să nu fie niciodată depozitate în sau în apropierea siturilor protejate;
* gestionarea eficientă a deşeurilor, transportarea imediată în cazul în care se lucrează în sau în apropierea siturilor protejate.

Prevenirea impactului asupra tuturor componentelor biotice, cu precădere asupra celor de interes protectiv va fi realizată prin:

* planificarea şi susţinerea materială a unui program de realizare, monitorizare a măsurilor de reducere a impacturilor, prin termenii de referinţă şi buget.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 96 din 03.11.2022 emis de Primăria Comunei Crișeni , amplasamentul obiectivului de investiție propus se regăsește în intravilanul și extravilanul comunei Crișeni, satele Crișeni și Gârceiu , pe traseul actual al drumurilor comunale: DC 158, DC 250 , DC 6, .

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul ;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă:

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Bazinală de Apă Someș Tisa Sistemul de Gospodarire a apelor Salaj, nr. 25/16.03.2023/ înregistrată la APM Sălaj cu nr. 2296/16.03.2023 decizie justificată prin următoarele: lucrările prezentate în proiect nu are influență asupra corpului de apă;

* Respectarea măsurilor şi condiţiilor de realizare a proiectului în conformitate cu *Avizul de gospodărire a apelor SGA SJ nr. 651 din 13.02.2023****,*** eliberat de Administrația Bazinală de Apă Somes Tisa , Sistemul de Gospodarire al Apelor Sălaj:

***Avizul de gospodărire a apelor se emite cu următoarele condiții:***

1. Începerea execuţiei se va anunţa cu 10 zile înainte la SGA Sălaj.
2. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albii fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.
3. Este interzisă degradarea albiei și malurilor pe parcursul execuției lucrărilor. Se vor lua toate măsurile necesare pentru apărarea obiectivelor socio-economice și terenurilor riverane împotriva inundațiilor, atât pe parcursul execuției, cât și pe parcursul exploatării.
4. Beneficiarul va fi pregătit permanent pentru a lua măsuri și a face lucrări de apărare la viituri a obiectivului aflat în execuție.
5. Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.
6. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.

7. La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.

8. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

9. Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita *Aviz de gospodărire a apelor modificator*, conform Ordinului MAP nr. 828/04.07.2019.

10. Recepția lucrărilor se va face în prezența delegatului SGA Sălaj.

Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

Avizul de gospodărire a apelor este aviz conform și trebuie respectat ca atare de către titularul de proiect, proiectant şi constructor, la contractarea şi execuţia lucrărilor aferente proiectului.

Nerespectarea prevederilor prezentului aviz atrage dupa sine răspunderea administrativă, după caz, precum și răspunderea civilă sau penală conform prevederilor Legii Apelor nr.107/1996, cu modificările și completările ulterioare, în cazul producerii de prejudicii persoanelor fizice și/sau juridice.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei

prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Filomela Pop